stanford-oval/wikipedia huggingface dataset:
Tippeligaenin kausi 2015

| Tippeligaenin kausi 2015 |
| --- | --- |
Joukkueiden määrä:  16
Ajankohta:  6. huhtikuuta – 8. marraskuuta 2015
Mestari:  Rosenborg
Toinen sija:  Strømsgodset
Kolmas sija:  Stabæk
Nousseet joukkueet:  Sandefjord Fotball   Tromsø IL   Mjøndalen IF
Paras maalintekijä:  Alexander Søderlund (22 maalia)
  ← Tippeligaenin kausi 2014 :  Tippeligaenin kausi 2016 → 
Tippeligaenin kausi 2015 on järjestyksessään 71. kausi Norjan pääsarjassa. Kausi alkoi 6. huhtikuuta 2015 ja päättyy 8. marraskuuta 2015. Molde lähti kauteen hallitsevana mestarina. Sandefjord Fotball, Tromsø IL ja Mjøndalen IF nousivat täksi kaudeksi pääsarjaan.
Joukkueet

Aalesund
Bodø/Glimt
Haugesund
Lillestrøm
Mjøndalen
Molde
Odd
Rosenborg
Sarpsborg 08
Sandefjord
Stabæk
Start
Strømsgodset
Tromsø
Viking
Vålerenga
Joukkueet Tippeligaenin kaudella 2015
| Joukkue | Kaupunki | Stadion | Kapasiteetti |
| --- | --- | --- | --- |
| Aalesund | Ålesund | Color Line Stadion | 10,778 |
| Bodø/Glimt | Bodø | Aspmyra Stadion | 7,354 |
| Haugesund | Haugesund | Haugesund Stadion | 8,754 |
| Lillestrøm | Lillestrøm | Åråsen Stadion | 12,250 |
| Molde | Molde | Aker Stadion | 11,800 |
| Mjøndalen | Mjøndalen | Isachsen Stadion | 4,350 |
| Odd | Skien | Skagerak Arena | 12,500 |
| Rosenborg | Trondheim | Lerkendal Stadion | 21,166 |
| Sandefjord | Sandefjord | Komplett.no Arena | 6,000 |
| Sarpsborg 08 | Sarpsborg | Sarpsborg Stadion | 4,700 |
| Stabæk | Bærum | Nadderud Stadion | 7,000 |
| Start | Kristiansand | Sør Arena | 14,563 |
| Strømsgodset | Drammen | Marienlyst Stadion | 8,935 |
| Tromsø | Tromsø | Alfheim Stadion | 6,859 |
| Viking | Stavanger | Viking Stadion | 16,600 |
| Vålerenga | Oslo | Ullevaal Stadion | 28,000 |
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |  Huomautukset  |
| --- | --- | --- | --- | --- | --- | --- | --- | --- | --- | --- |
| 1 | Rosenborg  | 30 | 21 |  6 |  3 | 73 | 27 | +46 | 69 | Joukkue pääsee Mestarien liigan 2016–2017 2. karsintakierrokselle. |
| 2 | Strømsgodset  | 30 | 17 |  6 |  7 | 67 | 44 | +23 | 57 | Joukkue pääsee Eurooppa-liigan 2016–2017 1. karsintakierrokselle. |
| 3 | Stabæk  | 30 | 17 |  5 |  8 | 54 | 43 | +11 | 56 | Joukkue pääsee Eurooppa-liigan 2016–2017 1. karsintakierrokselle. |
| 4 | Odds  | 30 | 15 | 10 |  5 | 61 | 41 | +20 | 55 |  |
| 5 | Viking  | 30 | 17 |  2 | 11 | 53 | 39 | +14 | 53 |  |
| 6 | Molde  | 30 | 15 |  7 |  8 | 62 | 31 | +31 | 52 |  |
| 7 | Vålerenga  | 30 | 14 |  7 |  9 | 49 | 41 | +8 | 49 |  |
| 8 | Lillestrøm  | 30 | 12 |  9 |  9 | 45 | 43 | +2 | 45 |  |
| 9 | Bodø/Glimt  | 30 | 12 |  4 | 14 | 53 | 56 | -3 | 40 |  |
| 10 | Aalesunds  | 30 | 11 |  5 | 14 | 42 | 57 | -15 | 38 |  |
| 11 | Sarpsborg  | 30 |  8 | 10 | 12 | 37 | 49 | -12 | 34 |  |
| 12 | Haugesund  | 30 |  8 |  7 | 15 | 33 | 52 | -19 | 31 |  |
| 13 | Tromsø  | 30 |  7 |  8 | 15 | 36 | 50 | -14 | 29 |  |
| 14 | Start  | 30 |  5 |  7 | 18 | 35 | 64 | -29 | 22 | Joukkue pelaa putoamiskarsinnan Adeccoligaenin kolmannen kanssa |
| 15 | Mjøndalen  | 30 |  4 |  9 | 17 | 38 | 69 | -31 | 21 | Joukkue putoaa Adeccoligaeniin |
| 16 | Sandefjord  | 30 |  4 |  4 | 22 | 36 | 68 | -32 | 16 | Joukkue putoaa Adeccoligaeniin |
Tulokset

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  Koti \ Vieras  |  AAL  |  BOD  |  HAU  |  LIL  |  MOL  |  MJØ  |  ODD  |  ROS  |  SAN  |  SAR  |  STA  |  SRT  |  STR  |  TRO  |  VIK  |  VÅL  |
|  Aalesund  | — |  2–0  |  2–1  |  1–1  |  1–2  |  4–2  |  1–3  |  0–1  |  2–1  |  2–2  |  1–1  |  2–0  |  2–1  |  0–2  |  0–4  |  2–0  |
|  Bodø/Glimt  |  1–0  | — |  1–2  |  0–3  |  1–3  |  5–1  |  2–4  |  1–0  |  2–1  |  3–1  |  6–1  |  5–1  |  3–5  |  1–0  |  0–3  |  1–1  |
|  Haugesund  |  3–1  |  2–4  | — |  3–3  |  0–0  |  1–1  |  1–2  |  0–6  |  2–1  |  1–1  |  2–2  |  0–2  |  4–0  |  0–1  |  0–2  |  0–1  |
|  Lillestrøm  |  3–1  |  3–0  |  2–0  | — |  2–1  |  3–0  |  1–1  |  0–5  |  3–2  |  3–1  |  0–2  |  1–1  |  1–2  |  1–0  |  2–1  |  1–1  |
|  Molde  |  5–1  |  1–2  |  0–1  |  2–2  | — |  3–1  |  1–2  |  1–0  |  6–1  |  0–0  |  3–3  |  4–0  |  3–1  |  4–0  |  4–1  |  0–0  |
|  Mjøndalen  |  1–2  |  1–2  |  2–1  |  1–4  |  0–3  | — |  3–6  |  3–2  |  2–2  |  1–1  |  1–4  |  1–1  |  2–4  |  4–3  |  1–0  |  0–1  |
|  Odd  |  1–1  |  2–1  |  0–0  |  5–0  |  2–2  |  2–2  | — |  1–2  |  4–3  |  1–1  |  2–0  |  3–3  |  2–0  |  3–2  |  1–0  |  1–2  |
|  Rosenborg  |  5–0  |  1–1  |  4–3  |  3–0  |  1–1  |  1–0  |  3–0  | — |  5–1  |  3–2  |  1–0  |  3–2  |  1–1  |  1–1  |  2–0  |  2–0  |
|  Sandefjord  |  1–3  |  3–1  |  0–1  |  0–0  |  2–4  |  2–1  |  0–1  |  1–2  | — |  1–0  |  2–4  |  4–1  |  1–2  |  1–1  |  1–2  |  0–3  |
|  Sarpsborg 08  |  3–1  |  2–2  |  3–0  |  1–3  |  1–4  |  2–2  |  2–0  |  0–2  |  2–1  | — |  0–1  |  3–1  |  1–6  |  1–0  |  0–2  |  1–1  |
|  Stabæk  |  1–4  |  3–2  |  1–1  |  3–2  |  1–0  |  1–0  |  1–2  |  2–3  |  4–0  |  0–0  | — |  3–2  |  3–2  |  2–1  |  1–0  |  2–0  |
|  Start  |  3–1  |  1–1  |  1–3  |  0–0  |  0–3  |  1–1  |  0–4  |  0–4  |  2–1  |  1–2  |  4–1  | — |  0–1  |  3–1  |  0–3  |  2–3  |
|  Strømsgodset  |  3–1  |  3–1  |  5–0  |  2–0  |  1–0  |  1–1  |  2–1  |  3–3  |  3–2  |  1–1  |  0–2  |  2–1  | — |  2–1  |  4–1  |  2–2  |
|  Tromsø  |  1–1  |  3–1  |  2–0  |  1–1  |  2–0  |  0–0  |  2–2  |  1–1  |  1–1  |  0–1  |  0–2  |  2–1  |  0–6  | — |  3–1  |  4–5  |
|  Viking  |  4–1  |  2–1  |  0–1  |  1–0  |  2–1  |  3–1  |  1–1  |  1–4  |  2–0  |  3–1  |  2–1  |  1–0  |  1–1  |  3–1  | — |  3–4  |
|  Vålerenga  |  1–2  |  1–2  |  2–0  |  2–0  |  0–1  |  4–2  |  2–2  |  1–2  |  2–0  |  3–1  |  0–2  |  1–1  |  3–1  |  1–0  |  2–4  | — |
Parhaat maalintekijät

| # | Pelaaja | Joukkue | Maalit |
| --- | --- | --- | --- |
| 1. |  Alexander Søderlund | Rosenborg | 22 |
| 2. |  Adama Diomande | Stabæk | 17 |
| 3. |  Olivier Occéan | Odd | 15 |
| 4. |  Ola Kamara | Molde | 14 |
The Simpsons: Hit & Run

| The Simpsons: Hit & Run |
| --- | --- |

Kehittäjä:  Radical Entertainment
Julkaisija:  Vivendi Universal Games Sierra Entertainment (PAL)
Jakelija:  Fox Interactive Gracie Films
Tuottaja:  Vlad Ceraldi
Suunnittelija:  Darren Evenson Chris Mitchell Joshua Mitchell
Käsikirjoittaja:  Matt Selman Tim Long Matt Warburton
Taiteilija:  Vincent Chin Jaroslav Chorny Anshin Chu
Säveltäjä:  Marc Baril Jeff Tymoschuk Allan Levy
Pelisarja:  The Simpsons
Pelimoottori:  RenderWare
Julkaistu:  PlayStation 2 & GameCubeNA 16. syyskuuta 2003EU 31. lokakuuta 2003 XboxNA 16. syyskuuta 2003EU 31. lokakuuta 2003JP 25. joulukuuta 2003 Microsoft WindowsNA 13. marraskuuta 2003EU 21. marraskuuta 2003
Lajityyppi:  toimintaseikkailu, avoin pelimaailma, Grand Theft Auto -klooni
Pelimuoto:  yksinpeli, moninpeli
Ikäluokitus:  PEGI: 7 ESRB: T  Virheellinen ESRB-arvo
Alusta:  Microsoft Windows, PlayStation 2, Xbox, Nintendo GameCube
Jakelumuoto:  DVD, optinen levy
Lisää peliartikkeleitaVideopelien teemasivulla
Infobox OK       : 
The Simpsons: Hit & Run on Radical Entertaimentin kehittämä, Vivendi Universalin ja Fox Interactiven vuonna 2003 julkaisema PlayStation 2:lle, Xboxille, PC:lle ja Nintendo GameCubelle suunnattu videopeli, joka liittyy Matt Groeningin luomaan ja 20th Century Foxin sekä Gracie Filmsin tuottamaan televisiosarjaan Simpsonit.
Pelaaminen

Peli perustui pari vuotta aikaisemmin ilmestyneissä Grand Theft Auto 3:ssa ja Grand Theft Auto: Vice Cityssä ensimmäistä kertaa nähtyyn, sensaatiomaiseen "3D, vapaa, hiekkalaatikko"-formaattiin. Oikeastaan peli muistuttaa enemmän Driv3r- peliä, sillä kontrollit ovat melkein samat ja myös Driv3rissä on kenttiä, toisin kuin GTA:n yhdessä suuressa kentässä. Aluksi pelissä kävellään, sitten napataan auto alle, kurvaillaan kunnes kyllästytään, haetaan ja tehdään tehtävä, ostetaan uusi auto ja niinedespäin ja niinedespäin. Jokaisessa kentässä on yksi auto heti alussa, paikalliselta myyjältä voi ostaa kaksi, kolmas auto tarvitaan johonkin tehtävään ja se ostetaan joltakin tutulta sarjan hahmolta (kuten ensimmäisessä kentässä ostetaan Plow King -niminen lumiaura Barneylta), yhden auton saa voittamalla kolme kisaa ja kuudennen auton saa bonustehtävästä. Pelissä on myös ns. Hit & Run -mittari, ja jos se nousee liian korkealle, poliisit lähtevät perääsi ja yrittävät saada sinut kiinni ja sakottaa sinua (sakko 50 kolikkoa). Mittari nousee kun ajat ihmisten päältä, kolaroit tai tuhoat kaupungin omaisuutta.
Pelin tehtävät noudattavat melko paljon samaa kaavaa, eli tehtävän alettua joko kilpailu jonkun kanssa, ajaminen johonkin aikarajan puitteissa, tuhota tuo/nuo auto(t), seurata tuota autoa ja kerää tavaroita yms.
Pelattavissa on koko Simpsoneiden perhe, Maggiea lukuun ottamatta; Bart, Homer, Marge ja Lisa. Näiden lisäksi yhdessä kentässä voi pelata myös Apulla. Kenttiä on itse asiassa vain kolme, ja niitä toistetaan pari kertaa.
Seuraavassa luettelossa luetellaan kentät ja hahmot, joilla niissä voi pelata.
Kentät ovat:
1. Evergreen Terrace
Homer
2. Springfieldin keskusta
Bart
3. Springfieldin satama-alue eli Squidport
Lisa
4. Evergreen Terrace illalla
Marge
5. Springfieldin keskusta illalla
Apu
6. Springfieldin satama-alue eli Squidport illalla
Bart
7. Evergreen Terracen kauhuversio (ilmeisesti kunnianosoitus Kauhujen talo- jaksoille)
Homer
Hahmojen pukuja voi ostaa ja vaihtaa. Jokaisessa kentässä on ostettavana kolme pukua, jotka ovat peräisin itse televisiosarjasta. Pelissä voi esimerkiksi ostaa Homerin kerjäläispuvun tai Bartin ninjapuvun. Mikäli ajat jonkun tietyn henkilön omaa autoa, auton omistaja on tällöin ratissa, jolloin pelaajan hahmo on kyytiläisenä, mutta kuljettaja ei ole varsinaisesti pelattavissa. Näitä ovat mm. Seymour Skinnerin sedan, päällikkö Wiggumin poliisiauto, professori Frinkin leijuva auto ja Otto Mannin koulubussi. Monia tuttuja hahmoja vilahtaa myös tehtävissä ja välinäytöksissä.
Pelissä voi myös kerätä eräänlaisia keräilykortteja, joita keräämällä valikkoon tulee kuvia, sitaatteja ja kertomuksia vanhoista jaksoista. Jos kerää tietystä tasosta kaikki kortit, saa moninpelattavan bonustason. Kaikki kortit keräämällä voi katsoa salaisen, kadonneen Tikku ja Takku -jakson "500-Yard Gash". Pelissä pitää myös kerätä kolikoita, joita saa tuhoamalla kaupungissa olevaa tavaraa tai Buzz Cola- laatikoita tai juoma-automaatteja. Niitä löytyy myös kentiltä ihan noin vain.
Juoni

Springfieldissä tapahtuu outoja. Ihmisiä katoaa ja kaduilla ajelee outoja, mustia pakettiautoja. Ympäri kaupunkia on lentäviä, ampiaisenmallisia valvontakameroita. Jotain on tehtävä, ja kaikesta otettava selvää. Mutta kuka ja milloin? Tietysti Homer Simpsonin ja hänen perheensä, nyt heti.
Alussa eletään Homerin tavallista elämää, kuten käydään kaupassa, viedään Lisan tieteisprojekti kouluun ja käydään töissä. Sitten yhtäkkiä mustat pakettiautot ja kamerat alkavat puuttua elämään. Homer näkee uutisissa juttua kameroista ja yhtäkkiä yhden pakettiauton talonsa edessä töiden jälkeen. Homer epäröi ensin mutta lähtee kuitenkin tutkimaan ja seuraamaan autoa, joka palaa herra Burnsin pihalle. Pitkän takaa-ajon jälkeen, herra Burns paljastaa, että kyseessä on pelkkä pizza-auto.
Outoudet kuitenkin jatkuvat. Kun Bart on menossa katsomaan Truckasaurusta, hän katoaa mysteerisesti kirkkaaseen valoon, mutta palaa myöhemmin muisti pyyhkiytyneenä. Samalla Springfieldin laidalla olevalle pellolle on ilmestynyt viljaympyrä, joka muistuttaa Bartin päätä. Sitten selviää, että eräs uusi juoma, Buzz Cola, on muuttanut ihmisiä zombeiksi. Kaiken tämän takana ovat avaruusolennot Kang ja Kodos.
Viimeisessä kentässä koko Springfield on jo zombien, noitien ja haamujen täyttämä, vain Simpsonit ja jokunen tuttu (esim: Moe tai Ned Flanders) ovat ennallaan. Kangin ja Kodoksen avaruusalus on telakoitu Springfieldin koulun takapihalle, jossa vetosäde vetää kaikki paikalle ajaneet autot sisäänsä. Niinpä Homer keksii lastaavansa autoja radioaktiivisella jätteellä, ja ajaa ne aluksen vetosäteeseen. Suunnitelma toimii ja avaruusolennot kukistuvat. Homerista tulee tämän jälkeen juhlittu sankari.
Aiheesta muualla

The Simpsons: Hit & Run MobyGamesissa (englanniksi)
Simpsonit
| --- | --- |
Sekalaista:   alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:   luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:   1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35. 
Elokuvat ja erikoisjaksot:   The Simpsons Movie  The Longest Daycare  Playdate with Destiny  Kuka ampui johtajan? 
Videopelit:   Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out 
Kuvakaappaus Homerista urheiluautossa.
Buzz Cola -automaatteja ja laatikoita rikkomalla saa kolikkoja.
The Rising

| The Rising Bruce Springsteen |
| --- | --- | --- |

Studioalbumin tiedot
 Äänitetty : tammi–maaliskuu 2002
 Julkaistu: 30. heinäkuuta 2002
 Tuottaja(t): Brendan O’Brien
 Tyylilaji: rock, heartland rock
 Kesto: 72.59
 Levy-yhtiö: Columbia
Listasijoitukset
  Billboard 200: 1.
Bruce Springsteenin muut julkaisut
| Live in New York City 2001 | The Rising 2002 | The Essential Bruce Springsteen 2003 |
Singlet albumilta The Rising
 ”The Rising” Julkaistu: 24. kesäkuuta 2002  ”Lonesome Day” Julkaistu: 2. joulukuuta 2002  ”Waitin’ on a Sunny Day” Julkaistu: 22. huhtikuuta 2003
The Rising on yhdysvaltalaisen laulaja-lauluntekijä Bruce Springsteenin vuonna 2002 julkaistu 12. studioalbumi. Se oli hänen ensimmäinen studiolevynsä seitsemään vuoteen ja ensimmäinen levy The E Street Bandin kanssa 18 vuoteen. Albumin sanoitukset käsittelevät syyskuun 11. päivän terrori-iskuja.
Albumi nousi Yhdysvalloissa Billboard 200 -listan kärkeen.
Kappaleet

Kaikki kappaleet on sanoittanut ja säveltänyt Bruce Springsteen. Hän ei halunnut kappaleiden riippuvan yksinomaan syyskuun 9. päivän tapahtumista, vaan niiden oli saatava myös itsenäinen elämä. Albumilla on sekä ennen terrori-iskuja että sen jälkeen tehtyjä kappaleita. "My City Of Ruins", joka kertoo Asbury Parkista, ja "Waiting on a Sunny Day" on kirjoitettu vuotta ennen ja "Nothing Man" jo vuonna 1994. Terrori-iskujen jälkeen kirjoitetuista kappaleista "Empty Sky" on valokuvan inspiroima, "Into the Fire" kertoo pelastustyöntekijöistä, "Worlds Apart" -kappaleessa on mukana Allahin läsnäoloa ja pakistanilaisten qawwali-laulajien ääniä, "The Fuse" sisältää mielikuvia kotielämästä heti iskujen jälkeen ja "Paradise" on tutkielma erilaisista tuonpuoleista koskevista tulkinnoista.
Lonesome Day – 4.08
Into the Fire – 5.04
Waitin’ on a Sunny Day – 4.18
Nothing Man – 4.23
Countin’ On a Miracle – 4.44
Empty Sky – 3.34
Worlds Apart – 6.07
Let’s Be Friends (Skin to Skin) – 4.21
Further On (Up to Road) – 3.52
The Fuse – 5.37
Mary’s Place – 6.03
You’re Missing – 5.10
The Rising – 4.50
Paradise – 5.39
My City of Ruins – 5.00
Kokoonpano

Bruce Springsteen – soolokitara, akustinen kitara, baritonikitara, huuliharppu
Roy Bittan – koskettimet, piano, mellotroni, Kurzweil, urkuharmoni, Korg M1, crumar
Clarence Clemons – saksofoni, taustalaulu
Danny Federici – Hammond-urut, Vix Continental, Farfisa
Nils Lofgren – sähkökitara, dobro, slide-kitara, banjo, taustalaulu
Patti Scialfa – laulu
Garry Tallent – bassokitara
Steven Van Zandt – sähkökitara, taustalaulu,  mandoliini
Max Weinberg – rummut
Soozie Tyrell – viulu (1-3, 7, 8, 10-13, 15), taustalaulu (1-3, 8, 10-13, 15)
Brendan O'Brien – hurdy-gurdy (2, 6), ksylofoni (2, 3), putlikellot (3)
Larry Lemaster – sello (1, 12)
Jere Flint – sello (1, 12)
Jane Scarpantoni – sello (2, 11, 13, 15)
Nashville String Machine (5, 12):
Carl Gorodetzky – konserttimestari, viulu
Pam Sixfin, Lee Larrison, Conni Ellisor, Alan Umstead, Dave Davidson, Mary Kathryn Vanosdale, David Angell – viulut
Kris Wilkinson, Gary Vanosdale, Jim Grosjean, Monisa Angell – alttoviulut
Bob Mason, Carol Rabinowitz, Julie Tanner, Lynn Peithman – sellot
Ricky Keller – jousisovitukset, kapellimestari
Asif Ali Khan ja ryhmä – laulu (7):
Asif Ali Khan – solisti
Karamat Ali Asad – harmonium
Haji Nazir Afridi – tabla
Manzoor Hussain Shibli, Sarfraz Hussain, Raza Hussain, Imtiaz Shibli, Shahnawaz Hussain Khan, Bakhat Fayyaz Hussain, Omerdaz Hussain Aftab, Waheed Hussain Mumtaz
Alliance Singers (8, 11):
Carinda Carford – kuoronjohto
Michelle Moore – solisti
Tiffeny Andrews, Antionette Moore, Antonio Lawrence, Jesse Moorer – kuoro
The Miami Horns (11):
Mark Pender – trumpetti
Mike Spengler – trumpetti
Richie Rosenberg – pasuuna
Jerry Vivino – tenorisaksofoni
Ed Manion – baritonisaksofoni
Arvostelut

Allmusic:
Entertainment Weekly: A–
Rolling Stone:
Wilhelm Pipping

Wilhelm Pipping tutkii potilasta 1910-luvun alkupuolella.
Wilhelm Pipping (26. kesäkuuta 1854 Helsinki – 13. maaliskuuta 1926 Helsinki) oli suomalainen lastenlääkäri ja Helsingin yliopiston lastentautiopin ylimääräinen professori 1892–1921, professori 1921–1923, samoin kuin moninkertainen valtiopäivämies.
Pipping oli ensimmäinen erikoistunut suomalainen lastenlääkäri ja suomalaisen pediatriikan keskeinen henkilö vuosikymmeniä. Hän edusti sukuaan aatelissäädyssä valtiopäivillä 1894, 1897, 1899, 1900, 1904–1905 ja 1905–1906.
Tiedonhallinta

Tiedonhallinta (engl. Database Management) tarkoittaa tietojen järjestämistä tietokoneissa oleviin tietokantoihin tehokkaasti.
Tiedonhallinta (engl. Knowledge Management), josta useammin käytetään nimeä tietämyksenhallinta on menetelmäkokonaisuus, jolla pyritään ohjaamaan ja hallitsemaan yrityksen inhimillistä pääomaa ja aineetonta omaisuutta. 
Se on noussut viime vuosikymmeninä yhä useamman organisaation keskeiseksi taidoksi. Tiedonhallinnan merkitys on kasvanut tiedon yleisen merkityksen kasvaessa yhteiskunnissa, yrityksissä, hallinnossa ja sodankäynnissä.
Tiedonhallinnalla tarkoitetaan tiedon näkemistä yrityksissä esimerkiksi rahoitukseen verrattavana menestystekijänä ja johtamisen kohteena. Tietoa, yrityksen aineetonta pääomaa, on hallittava samalla tavalla kuin henkilöstöä tai rahoitusta, yhä tärkeämpänä osana yrityksen kokonaistoimintaa.
Tiedon käyttö mahdollistaa täsmätoiminnan, toiminnan vähemmillä resursseilla, joita korvaa suurempi määrä ja parempaa tietoa. Tieto on yhä merkittävämpi suhteellisen edun lähde kilpailijan omaavassa toiminnassa.
Theofil Hansen

Theophil Hansen.
Theophil Edvard von Hansen (alk. Theophilus Hansen) (13. heinäkuuta 1813 Kööpenhamina, Tanska – 17. helmikuuta 1891 Wien, Itävalta), vapaaherra von Hansen, oli norjalais-tanskalainen arkkitehti, josta myöhemmin tuli Itävallan kansalainen. Hän nousi maineeseen erityisesti Wieniin suunnittelemiensa rakennusten ja rakennelmien ansiosta, ja häntä pidetään uusklassismin merkittävänä edustajana.
Vuosina 1838–1846 Hansen asui Kreikassa. Hän suunnitteli muun muassa Ateenan yliopiston Propylaea-rakennuksen, jonka hän suunnitteli vuonna 1859 mutta joka valmistui vasta 1885..
Kreikassa oleskelunsa jälkeen Hansen toimi pääasiassa Wienissä. Hän oli Heinrich von Ferstelin, Karl von Hasenauerin ja Friedrich von Schmidtin ohella uuden Wienin suurrakennusajan johtohenkilöitä. Oltuaan alkuun varhaiskeskiajan tyyliin suunnitteleva romantikko Hansen suosi myöhemmin renessanssia ja antiikkia ja halusi sovittaa kreikkalaisia muotoja pohjoiseen elämäntyyliin. Niinpä Hansen esiintyy Karl Friedrich Schinkelin toiminnan johtajana.
Hansenin päätöitä Wienissä ovat arsenaalin asehuone (1855) romaaniseen tyyliin, suuri palatsimainen vuokra-asuintalo Heinrichshof; Wienin vanha pörssitalo (1877), konservatorio, taideakatemia ja monta palatsia italialaiseen renessanssityyliin. Hienoin ja harmonisin Hansenin suunnitelmista on kreikkalaisiin rakennusmuotoihin liittyvä parlamenttitalo, jonka interiööreistä on tunnettu 128 metriä pitkä halli.
Hansenin veli on tanskalainen arkkitehti Christian Hansen, joka on suunnitellut Ateenaan useita rakennuksia.
Kuvagalleria

Ateenan akatemia, Ateena (1859–1885)
Musikverein, Wien (1867–1870)
Itävallan parlamenttitalo, Wien (1874–1883)
Wienin vanha pörssitalo (1877)
Kreikan kansalliskirjasto, Ateena (1888)
Heinrichshof Wienissä.
Aiheesta muualla

Kuvia tai muita tiedostoja aiheesta Theofil Hansen Wikimedia Commonsissa
Trilogy (Christ Agonyn albumi)

| Trilogy Christ Agony |
| --- | --- | --- |

Studioalbumin tiedot
 Äänitetty : Selani Studio, Olsztyn marraskuussa 1997
 Julkaistu: 1. huhtikuuta 1998
 Tuottaja(t): Cezar, Andrzej Bomba, Ryszard Szmit
 Tyylilaji: black metal
 Kesto: 52.54
 Levy-yhtiö: Pagan Records
Christ Agonyn muut julkaisut
| Darkside 1997 | Trilogy 1998 | Elysium 1999 |
Trilogy on puolalaisen metalliyhtye Christ Agonyn viides studioalbumi, joka on julkaistu vuonna 1998.
Kappaleet

Kappaleet 8-11 yhtyeen varhaiselta demolta Epitaph of Christ
Kaikki kappaleet säveltänyt ja sanoittanut Cezary Augustynowicz
Spell of Death – 2.49
Hellspawn – 3.09
Eternal Desires – 5.33
Hail Darkness! – 3.02
Dying Star – 2.16
Elysium – 4.51
Downfall – 2.58
Unvirtue Diabolical – 8.04
Faithless – 6.48
Necro'no'manticism – 6.26
Prophetical Part III – 6.58
Kokoonpano

Cezar – kitarat, laulu, tuottaja, äänittäjä
Jaro – bassokitara, taustalaulu
Gilan – rummut
Mark – kosketinsoitin
Kokoonpano > Vieraileva muusikko

Mark – rumpuohjelmointi, kosketinsoitin
Kokoonpano > Muut tekijät

Andrzej Bomba – tuottaja, äänittäjä
Ryszard Szmit – tuottaja, äänittäjä
Krzysztof Lutostański – kansitaide
Jacek Wiśniewski – design
Mariusz Rodziewicz – valokuvat
Aiheesta muualla

Trilogy (Christ Agonyn albumi) Discogsissa. (englanniksi)
Albumi Trilogy (Christ Agonyn albumi) Encyclopaedia Metallum -sivustolla (englanniksi)
Xinjiangin tuotanto- ja rakennuskomennuskunta

Xinjiangin tuotanto- ja rakennuskomennuskunta (kiin. 新疆生产建设兵团, pinyin: Xīnjiāng Shēngchǎn Jiànshè Bīngtuán), Bingtuan lyhennenimenä, tai China Xinjian Group (kiin. 中国新建集团, pinyin: Zhōngguó Xīnjiàn Jítuán) rinnakkaisnimenä, on ainutlaatuinen talous- ja puolisotilaallinen hallintojärjestö Sinkiangin uiguurien autonomisella alueella Kiinassa. Hallintoasioissa Bingtuan on maakuntatason yksikkö suoraan maan keskushallituksen alla. Bingtuan hallitsee suoraan muutamaa keskikokoista kaupunkia, sekä muita siirtokuntia ja maatiloja Sinkiangissa. Sillä on oma hallintohierarkia, ja se hoittaa itse kunnallistehtäviä kuten terveyshuoltoa ja koulutusta omilla alueilla. Sinkiangin uiguurien autonomisen alueen hallitus ei yleensä puutu hallintoasioihin näillä alueilla.
Vuoden 2014 lopussa Bingtuan hallitsee 70 600 neliökilometriä maata (4.24% Sinkiangin pinta-alasta), ja sen väkiluku on noin 2,73 miljoonaa.
Historia

Xinjiangin tuotanto- ja rakennuskomennuskunta perustettiin lokakuussa 1954. Alussa Bingtuanissa oli 175 500 henkilöä.